CELEX: 62019TN0653
Language: el
Date: 2019-09-30 00:00:00
Title: Υπόθεση T-653/19: Προσφυγή της 30ής Σεπτεμβρίου 2019 – FF κατά Επιτροπής

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/85
            
         
      Προσφυγή της 30ής Σεπτεμβρίου 2019 – FF κατά Επιτροπής
      (Υπόθεση T-653/19)
      (2019/C 399/104)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: FF (εκπρόσωπος: A. Fittante, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την από 31 Ιουλίου 2019 απορριπτική απόφαση της Ευρωπαϊκής Επιτροπής επί της αιτήσεως αποζημιώσεως την οποία αυτός είχε υποβάλει στις 9 Ιουλίου 2019·
               
            
                  —
               
               
                  να ακυρώσει την απόφαση της Ευρωπαϊκής Επιτροπής της 20ής Αυγούστου 2019, περί απορρίψεως της από 23 Ιουλίου 2019 αιτήσεώς του να του επιτραπεί η πρόσβαση στα έγγραφα της Επιτροπής, μέσω της επιδείξεως του πρωτοτύπου της φωτογραφίας ενός άνδρα του οποίου το ένα κάτω άκρο είχε αφαιρεθεί με ακρωτηριασμό, φωτογραφία που χρησιμοποιήθηκε ως προειδοποίηση για την υγεία σε συσκευασίες προϊόντων καπνού, δυνάμει της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά και στα διαδικαστικά έξοδα, διευκρινιζομένου ότι ο προσφεύγων υπέβαλε αίτηση δικαστικής αρωγής.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση ουσιώδους τύπου στον βαθμό που οι προσβαλλόμενες αποφάσεις ενέχουν παράβαση της υποχρέωσης αιτιολογήσεως και, επομένως, δεν παρέχουν ούτε στον προσφεύγοντα τη δυνατότητα να αντιληφθεί το περιεχόμενο της εις βάρος του ληφθείσης απόφασης και να διασφαλίσει την υπεράσπιση των συμφερόντων του, ούτε στον δικαστή τη δυνατότητα να ασκήσει τον έλεγχο νομιμότητας.
               
            
                  2.
               
               
                  Με τον δεύτερο λόγο προβάλλεται παραβίαση των Συνθηκών και όλων των σχετικών με την εφαρμογή τους κανόνων δικαίου, ήτοι του συνόλου του δικαίου της Ευρωπαϊκής Ένωσης και ειδικότερα του Χάρτη των Θεμελιωδών Δικαιωμάτων της Ευρωπαϊκής Ένωσης και των γενικών αρχών των οποίων την τήρηση οφείλει να διασφαλίζει η Ένωση, προστατεύοντας, όπως επιβάλλεται στο πλαίσιό τους, το δικαίωμα στην υπόληψη, το δικαίωμα στην ιδιωτική και οικογενειακή ζωή και το δικαίωμα στην αξιοπρέπεια.